Flydende nikotin med alverden forskellige smagsvarianter, det er indholdet i den nye e-cigaret, der skal være erstatning for almindelig cigaretter. Men hos Kræftens Bekæmpelse er man ikke begejstrede. - Det er rystende, og vi er meget bekymrede, da forskningen viser, at de er fyldt med nikotin og rester af tobakstjære, siger Marie Maul fra Kræftens Bekæmpelse i Aalborg. Tirsdag aften kunne TV2/Nord afsløre, at det er let tilgængeligt, at købe den flydende nikotin i Aalborg centrum. Men det er ikke lovligt, oplyser Sundhedsstyrrelsen. - Forskning viser, at det er skadeligt, så derfor er det rystende, at man bare kan gå ind fra gaden at købe det, siger Marie Maul fra Kræftens Bekæmpelse i Aalborg. På gågaden i Aalborg viser en rundspørge, at mange finder den dampede smøg trendy og mindre sundhedsskadelig end almindelige cigaretter, men Kræftens Bekæmpelse mener, at det er en uheldig tendens, da forskningen tyder på, at den faktisk er skadelig.

Referat:
Det er blevet populært at ryge de såkaldte e-cigaretter, især blandt de unge.